మధు మంతెన

మధు వర్మ మంతెన (జననం 1975 మే 8) ఒక భారతీయ చలనచిత్ర నిర్మాత. తెలుగు, హిందీ, బెంగాలీ చిత్రాల నిర్మాణం, పంపిణీలో పాలుపంచుకున్న వ్యవస్థాపకుడు.

 కెరీర్ 
మధు మంతెనా యుక్తవయసులో తన స్వంత సంగీత లేబుల్‌ని సృష్టించడం ద్వారా తన వృత్తిని ప్రారంభించాడు. దానిని అతను సుప్రీమ్ రికార్డింగ్ కంపెనీకి విక్రయించాడు. ఆ తర్వాత అతను మన్మోహన్ శెట్టి ఆధ్వర్యంలో అడ్‌లాబ్స్ ఇంటర్నేషనల్ ఆపరేషన్స్‌ని స్థాపించాడు. సరెగమ ఫిల్మ్స్‌కు అధిపతిగా ఉన్నాడు. మధు మంతెన స్థాపించిన మీడియా సంస్థ ద్వారా కంటెంట్ అభివృద్ధి, కంటెంట్ ఉత్పత్తి, కంటెంట్ పంపిణీ, మానిటైజేషన్ రంగాలలో కృషి చేస్తున్నారు. 

మధు మంతెనా అనిర్బన్ దాస్ బ్లా (గ్లోబోస్పోర్ట్ పూర్వపు CEO)తో కలిసి KWAN అనే ప్రముఖ నిర్వహణ సంస్థను కూడా స్థాపించాడు. 2012లో KWAN, CAA KWAN అనే కొత్త సంస్థను ఏర్పాటు చేయడానికి క్రియేటివ్ ఆర్టిస్ట్ ఏజెన్సీ (CAA)తో కలిసి జాయింట్ వెంచర్‌ను ప్రకటించింది. ఈ టాలెంట్ మేనేజ్‌మెంట్ ఏజెన్సీ ప్రస్తుతం వివిధ రకాల వ్యాపార ప్రయోజనాలను కలిగి ఉంది. భారతీయ ప్రతిభతో పాటు అంతర్జాతీయ ప్రతిభను కూడా నిర్వహిస్తోంది.

 సినిమా కెరీర్ 
2008లో మధు మంతెన సహ నిర్మాతగా వచ్చిన గజిని (2008) ఆ సంవత్సరంలో అత్యధిక వసూళ్లు సాధించిన భారతీయ చిత్రంగా నిలిచింది. ఆ తరువాత మధు మంతెన త్రిభాషా స్లీపర్-హిట్ రక్త చరిత్ర (2010), టొరంటో ఇంటర్నేషనల్ ఫిల్మ్ ఫెస్టివల్‌లో ప్రదర్శించబడిన పొలిటికల్ థ్రిల్లర్ రన్ (2010), బెంగాలీ హిట్ ఆటోగ్రాఫ్ వంటి చిత్రాలను నిర్మించారు. 

మధు మంతెన ఫాంటమ్ ఫిల్మ్స్‌ను అనురాగ్ కశ్యప్, వికాస్ బహ్ల్, విక్రమాదిత్య మోత్వానేతో కలిసి స్థాపించారు. ఇది లూటేరా (2013), క్వీన్ (2014) వంటి చిత్రాలను అందించింది. క్వీన్ ఆ సంవత్సరం హిందీలో ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది. హసీ టో ఫేసీ (2014), బాంబే వెల్వెట్ (2015), అగ్లీ (2015) 2013 కేన్స్ ఫిల్మ్ ఫెస్టివల్‌లో డైరెక్టర్స్ ఫోర్ట్‌నైట్ విభాగంలో ప్రదర్శించబడ్డాయి. ఆ చిత్రాలు న్యూయార్క్ ఇండియన్ ఫిల్మ్ ఫెస్టివల్,  మసాన్‌లో కూడా ప్రదర్శించబడ్డాయి. అంతేకాకుండా 2015 కేన్స్ ఫిల్మ్ ఫెస్టివల్‌లో అన్ సెర్టైన్ రిగార్డ్ విభాగంలో రెండు అవార్డులు, నేషనల్ ఫిల్మ్ అవార్డును తెచ్చి పెట్టాయి. 2016లో విడుదలైన రామన్ రాఘవ్ 2.0 చిత్రం కేన్స్ డైరెక్టర్స్ ఫోర్త్‌నైట్‌లో ప్రదర్శించబడింది. అతను నిర్మించిన ఏడు చిత్రాలను 50 రోజుల వ్యవధిలో థియేటర్లలో విడుదల చేసినందుకు లిమ్కా బుక్ ఆఫ్ రికార్డ్స్‌లో చోటు సంపాదించాడు. అతి తక్కువ సమయంలో ఒకే నిర్మాత వివిధ భాషల్లో విడుదల చేసిన గరిష్ట సంఖ్య ఇది. ఎనిమిది రోజుల్లోనే నాలుగు సినిమాలు విడుదలవ్వడం విశేషం. అతను రామ్ గోపాల్ వర్మ ప్రొడక్షన్ హౌస్ ఫ్యాక్టరీని కూడా నడిపాడు. 2019లో అతని సినిమా సూపర్ 30.

 ఫిల్మోగ్రఫీ 

 నిర్మాతగా 
YearTitleLanguage2003కార్తీక్తెలుగు2008గజినిహిందీ2010రన్హిందీ2010ఆటోగ్రాఫ్బెంగాలీ2010రక్త చరిత్ర
రక్త చరిత్ర 2హిందీ, తెలుగు, తమిళం2010ఝూతా హి సాహీహిందీ2011మౌసంహిందీ2013లూటేరాహిందీ2014హసీ తో ఫేసీహిందీ2014క్వీన్హిందీ2014అగ్లీహిందీ2015NH10హిందీ2015హంటర్హిందీ2015బాంబే వెల్వెట్హిందీ2015షాందార్హిందీ2015మసాన్హిందీ2016ఉడ్తా పంజాబ్హిందీ2016రామన్ రాఘవ్ 2.0హిందీ2016రాంగ్ సైడ్ రాజుగుజరాతీ2017ట్రాప్డ్హిందీ2018ముక్కబాజ్హిందీ2018హై జాక్హిందీ2018మన్మర్జియాన్హిందీ2018యంగ్రాడ్మరాఠీ2019సూపర్ 30హిందీ

 అవార్డులు 
YearFilmAwardCategoryResult2008గజినిఇంటర్నేషనల్ ఇండియన్ ఫిల్మ్ అకాడమీఉత్తమ చిత్రంనామినేటెడ్2015అగ్లీస్క్రీన్ అవార్డ్ఉత్తమ చిత్రంనామినేటెడ్క్వీన్62వ జాతీయ చలనచిత్ర అవార్డ్స్హిందీలో ఉత్తమ చిత్రంవిజేతఫిల్మ్‌ఫేర్ అవార్డ్ఉత్తమ చిత్రంవిజేతIIFA అవార్డ్ఉత్తమ చిత్రంవిజేతమసాన్63వ జాతీయ చలనచిత్ర అవార్డులుఉత్తమ తొలి దర్శకుడిగా ఇందిరా గాంధీ అవార్డువిజేత2016రాంగ్ సైడ్ రాజు64వ జాతీయ చలనచిత్ర అవార్డులుగుజరాతీలో ఉత్తమ చలనచిత్రంవిజేత

 మూలాలు 
వర్గం:ఫిల్మ్‌ఫేర్ అవార్డుల విజేతలు
వర్గం:సజీవులు
వర్గం:బెంగాలీ చిత్ర నిర్మాతలు
వర్గం:తెలుగు సినిమా నిర్మాతలు
వర్గం:1975 జననాలు